
PRIENŲ RAJONO SAVIVALDYBĖS TARYBA

SPRENDIMAS
DĖL MOKYKLINIO AUTOBUSO PERĖMIMO PRIENŲ RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE PRIENŲ R. BALBIERIŠKIO PAGRINDINEI MOKYKLAI

2021 m. rugpjūčio 26 d. Nr. T3-191
Prienai

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, Lietuvos Respublikos švietimo, mokslo ir sporto ministro 2021 m. liepos 16 d. įsakymu Nr. V-1378 „Dėl mokyklų, kurioms 2021 metais geltonieji autobusai skiriami įgyvendinant mokyklų aprūpinimo geltonaisiais autobusais 2018−2020 metais programą, sąrašų patvirtinimo“ ir atsižvelgdama į Nacionalinės švietimo agentūros 2021 m. rugpjūčio 11 d. raštą Nr. SD-2550(1.6 E) „Dėl mokyklinių autobusų perdavimo“, Prienų rajono savivaldybės taryba nusprendžia:
1. Sutikti perimti Prienų rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą „Iveco Daily 50C18“, kurio įsigijimo (likutinė) vertė su PVM – 46 222,00 eurai.
2. Perduoti sprendimo 1 punkte nurodytą turtą, jį perėmus savivaldybės nuosavybėn, Prienų r. Balbieriškio pagrindinei mokyklai valdyti, naudoti ir disponuoti juo patikėjimo teise.
3. Įgalioti Prienų rajono savivaldybės administracijos direktorių pasirašyti sprendimo 1 punkte nurodyto turto perdavimo–priėmimo aktą.
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

